Tumblr

Tumblr on blogipalvelu, jonne käyttäjät voivat lähettää blogikirjoituksia, videoita, linkkejä, kuvia ja musiikkia. Sivustolla on yli 46,2 miljoonaa rekisteröityä käyttäjätiliä. Tumblrin loivat David Karp ja Marco Arment vuonna 2007. Tumblrissa voi seurata muiden käyttäjien blogeja ja lähettää uudelleen muiden käyttäjien postauksia. Sivustolla voi myös lähettää viestejä tai fanipostia muille käyttäjille.

 Historia 

David Karp aloitti Tumblrin toiminnan helmikuun 19. päivä vuonna 2007. Kahden viikon aikana sivusto keräsi 75 000 käyttäjää. Vuonna 2009 tumblrista tehtiin iPhonelle oma ohjelmansa. Vuonna 2010 ohjelma tuli käyttöön myös BlackBerryille.

Vuoden 2012 loppuun mennessä sivusto oli kerännyt 125 miljoonaa dollaria rahoitusta sijoittajilta. Samana vuonna se teki 13 miljoonaa tuottoja.https://www.businessinsider.com/heres-tumblrs-total-revenue-for-2012-and-how-it-will-make-a-profit-in-2013-2013-1  
Sivusto aloitti mainostilan myynniin kesällä 2012.https://adage.com/article/digital/tumblr-unveils-major-brand-campaign-adidas/235262 
Toukokuussa 2013 Yahoo! osti sivuston 1,1 miljardin US-dollarin käteiskaupalla.https://money.cnn.com/2013/05/19/technology/yahoo-tumblr/index.html 

Verizon Communications osti Yahoo!:n kesäkuussa 2017 ja siirsi sen ja Tumblrin Oath-divisioonaansa (myöhemmin Verizon Media). 
Verizon alaskirjasi Yahoon ja AOL:n ostosta 4,6 miljardin tappiot joulukuussa 2018.https://variety.com/2018/digital/news/verizon-4-6-billion-oath-impairment-charge-yahoo-aol-unit-1203086587/ 

Maaliskuussa 2019 SimilarWeb arvioi, että Tumblr oli menettänyt 30% kävijöistään kiellettyään joulukuussa 2018 pornografisen sisällön sivustolla.https://www.theverge.com/2019/3/14/18266013/tumblr-porn-ban-lost-users-down-traffic 

Elokuussa 2019 Verizon Media ilmoitti myyvänsä Tumblrin Automatticille, joka ylläpitää WordPress.com-blogipalvelua. Axios arvioi että myyntihinta oli alle 3 miljoonaa dollaria.https://www.theverge.com/2019/8/12/20802639/tumblr-verizon-sold-wordpress-blogging-yahoo-adult-content 

 Käyttö 

Tumblrissa on kesäkuussa 2024 noin 601 miljoonaa blogia ja huhtikuussa 2019 yli 171 miljardia postausta. http://www.tumblr.com/about Sivustolla käydään noin 13 miljardia kertaa kuukaudessa ja käyttäjät tekevät noin 40 miljoonaa postausta päivittäin.

 Lähteet 

 Aiheesta muualla 

Luokka:Yhteisöpalvelut
Luokka:Blogipalvelut
Luokka:Seulonnan keskeiset artikkelit